b'\n_START_ARTICLE_\nCinque Ports\n_START_SECTION_\n"Antient Towns"\n_START_PARAGRAPH_\nPet pristani\xc5\xa1\xc4\x8d sta podpirali dve starodavni mesti, tako imenovani Antient Towns, Rye in Winchelsea, katerih sveti so tradicionalno vzdr\xc5\xbeevali obrambne kontingente za podro\xc4\x8dje Anglije.\n_START_SECTION_\nSpremembe v sestavi\n_START_PARAGRAPH_\nS\xc4\x8dasoma so nekatera pristani\xc5\xa1\xc4\x8da nazadovala ali so se zamuljila. Rye in Winchelsea sta bila v 12. stoletju pripojena k Hastingsu kot "Antient Towns", kasneje pa postala samostojna \xc4\x8dlana. V 15. stoletju so bili dodani naslednji pridru\xc5\xbeeni \xc4\x8dlani: Lydd, Faversham, Folkestone, Deal, Tenterden, Margate in Ramsgate. Drugi kraji povezani z Cinque Ports in v\xc4\x8dasih opisani kot "ne-podjetni\xc5\xa1ki \xc4\x8dlani" so bili Bekesbourne, Birchington, Brightlingsea, Fordwich, Pevensey, Reculver, Seaford, Stonor in Walmer.\n_START_SECTION_\nNazadovanje\n_START_PARAGRAPH_\nNazadovanje zdru\xc5\xbeenja Cinque Ports lahko pripi\xc5\xa1emo razli\xc4\x8dnim okoli\xc5\xa1\xc4\x8dinam: ovirali so ga napadi Dancev in Francozov, ki so se jih sicer ubranili, \xc5\xa1tevilni obiski kuge in politika Plantagenetov v 13. stoletju ter kasnej\xc5\xa1a vojna Ro\xc5\xbe._NEWLINE_\xc4\x8ceprav se je v 14. stoletju zdru\xc5\xbeenje soo\xc4\x8dalo z ve\xc4\x8djo konsolidacijo nacionalne identitete v monarhiji in parlamentu, je zapu\xc5\xa1\xc4\x8dina sa\xc5\xa1ke oblasti ostala. Tudi po 15. stoletju so starodavna mesta \xc5\xa1e naprej slu\xc5\xbeila z dobavo transportnih ladij._NEWLINE_V 15. stoletju je New Romney pridobil velik pomen ob ustju reke Rother (dokler ni postal popolnoma blokiran zaradi premikanja peska med poplavo ju\xc5\xbene Anglije februarja 1287) in je veljal za osrednje pristani\xc5\xa1\xc4\x8de v zdru\xc5\xbeenju ter sede\xc5\xbe sodi\xc5\xa1\xc4\x8da Cinque Ports, najstarej\xc5\xa1ega takega organa, pristojnega za Kynges high courte of Shepway. Tukaj sta bili od leta 1433 Bela (1433-1571) in \xc4\x8crna (1572-1955) knjiga Cinque Ports sodi\xc5\xa1\xc4\x8d._NEWLINE_Ve\xc4\x8dino Hastingsa je odplavilo morje v 13. stoletju. Med pomorsko bitko leta 1339 in ponovno leta 1377, so v mesto vdrli in ga po\xc5\xbegali Francozi, tako je prenehalo biti glavno pristani\xc5\xa1\xc4\x8de. Ker ni imelo naravno za\xc5\xa1\xc4\x8ditenega pristani\xc5\xa1\xc4\x8da, so v \xc4\x8dasu vladavine Elizabete I. posku\xc5\xa1ali zgraditi kamnito za\xc5\xa1\xc4\x8dito, a so bili temelji uni\xc4\x8deni v nevihtah._NEWLINE_New Romney le\xc5\xbei sedaj pribli\xc5\xbeno kilometer in pol od obale, prvotno pa je bilo pristani\xc5\xa1\xc4\x8de na ustju reke Rother. Izliv reke je bilo vedno te\xc5\xbeko najti, s \xc5\xa1tevilnimi plitvimi kanali in pe\xc5\xa1\xc4\x8denimi sipinami. V drugi polovici trinajstega stoletja je vrsta hudih neviht oslabila obalno za\xc5\xa1\xc4\x8dito mo\xc4\x8dvirja Romney Marsh, poplava februarja 1287 pa je mesto skoraj uni\xc4\x8dila. Pristani\xc5\xa1\xc4\x8de in mesto sta bila napolnjena s peskom, muljem, blatom in naplavinami, reka Rother je spremenila smer in se zdaj izliva v morje v bli\xc5\xbeini Rye v Sussexu. New Romney je prenehal biti pristani\xc5\xa1\xc4\x8de._NEWLINE_Hythe \xc5\xa1e vedno le\xc5\xbei na obali, vendar je bilo ob \xc5\xa1irokem zalivu, njegovo naravno pristani\xc5\xa1\xc4\x8de zaradi zamuljevanja v stoletjih ukinjeno._NEWLINE_Dover je \xc5\xa1e vedno glavno pristani\xc5\xa1\xc4\x8de._NEWLINE_Sandwich je zdaj 3 km od morja in ni ve\xc4\x8d pristani\xc5\xa1\xc4\x8de._NEWLINE_Spremembe obale vzdol\xc5\xbe jugovzhodne obale Anglije, od ustja Temze v Hastingsu in Isle of Wight, so neizogibno zmanj\xc5\xa1ale pomen \xc5\xa1tevilnih mest Cinque Ports. Vendar pa ladjedelni\xc5\xa1tvo in popravila ladij, ribolov, pilotiranje, priobalno re\xc5\xa1evanje \xc5\xa1e naprej igrajo pomembno vlogo pri delovanju lokalnih skupnosti._NEWLINE_V \xc4\x8dasu vladanja kraljice Elizabete I. so Cinque Ports dejansko prenehala imeti ve\xc4\x8dji pomen in se izgubila v splo\xc5\xa1ni upravi kraljestva. Z napredkom tehnike ladjedelni\xc5\xa1tva so rastla mesta, kot sta Bristol in Liverpool in \xc5\xa1irila pristani\xc5\xa1\xc4\x8da, kot so London, Gravesend, Southamptonu, Chichester, Plymouth in kraljeve ladjedelnice v Chathamu, Portsmouthu, Greenwichu, Woolwichu in Deptfordu. Dodaten razlog za zaton \xc5\xa1tevilnih starej\xc5\xa1ih pristani\xc5\xa1\xc4\x8d lahko pripi\xc5\xa1emo razvoju \xc5\xbeelezni\xc5\xa1kega omre\xc5\xbeja po vsej Veliki Britaniji in pove\xc4\x8danju \xc4\x8dezmorske trgovine, ki se je v 18. stoletju razdelila na nova ve\xc4\x8dja pristani\xc5\xa1\xc4\x8da._NEWLINE_Lokalne vladne reforme in akti parlamenta med 19. in 20. stoletjem (predvsem Velika reforma leta 1832), so poslab\xc5\xa1ali upravne in sodne pristojnosti zdru\xc5\xbeenja Cinque Ports, New Romney in Winchelsea so izlo\xc4\x8dili iz parlamenta, z zastopniki samo v svojih okrajih, medtem ko se je predstavni\xc5\xa1tvo Hythe in Rye prepolovilo.\n_START_SECTION_\nGrboslovje\n_START_PARAGRAPH_\nZna\xc4\x8dilen heraldi\xc4\x8dni simbol Cinque Ports je sprednja polovica lev in zadnji del ladje, gledano na grbih ve\xc4\x8d mest in tudi heraldi\xc4\x8dne zastave Lord Warden of the Cinque Ports. Ta je bil prvotno ustvarjen s heraldi\xc4\x8dnim zdru\xc5\xbeevanjem.'